Foto: Ijtimoiy tarmoqlar Toshkent shahri Yakkasaroy tumanida 29 aprel kuni yo‘lovchi avtobusida yong‘in sodir bo‘ldi. Bu haqda Favqulodda vaziyatlar vazirligi axborot xizmati xabar berdi. Ma’lum qilinishicha, soat 13:54 da Rakat mahallasi Muqimiy ko‘chasida 2-yo‘nalishda harakatlanib ketayotgan Mercedes-Benz rusumli avtobusda yong‘in sodir bo‘lgani to‘g‘risida tuman FV bo‘limiga xabar kelib tushgan. Shunga ko‘ra 2 ta yong‘in-qutqaruv ekipaji voqea joyiga soat 14:01 da yetib borib, yong‘in soat 14:08 da o‘chirilgan. Yong‘in oqibatida avtobusning motor qismi yonib zararlangan. Hodisa oqibatida tan jarohati olgan va halok bo‘lganlar yo‘q.